[bookmark: _GoBack]Na temelju članka 48. stavka 4. Zakona o predškolskom odgoju i obrazovanju („Narodne novine“ broj 10/97., 107/07., 94/13., 98/19, 57/22., 101/23.), članka 41. i 42. Državnog pedagoškog standarda predškolskog odgoja i naobrazbe („Narodne novine“ broj 63/08. i 90/10.), članka 4. Uredba o kriterijima i mjerilima za utvrđivanje iznosa sredstava za fiskalnu održivost dječjih vrtića („Narodne novine“ 109/2023), a sukladno odredbama Statuta Dječjeg vrtića Dubrava, Upravno vijeće Dječjeg vrtića Dubrava na 18. sjednici održanoj 30. rujna 2026.  godine donijelo je

O D L U K U
O
EKONOMSKOJ CIJENI DJEČJEG VRTIĆA 

Članak 1.

Ovom Odlukom utvrđuju se mjerila za utvrđivanje cijene programa odgoja i obrazovanja u Dječjem vrtiću Dubrava (u daljnjem tekstu : Dječji vrtić).

Osnivač Dječjeg  vrtića je Općina Dubrava.

Članak 2.

U Dječjem vrtiću ostvaruju se slijedeći programi predškolskog odgoja i obrazovanja:
-	10 satni program (cjelodnevni boravak);
-	boravak djece s posebnim potrebama do 5 sati dnevno u okviru odgojno-obrazovne skupine sa 10-satnim programom (skraćeni boravak).

Članak 3.

Troškove boravka djece u Dječjem vrtiću podmirivati  će općina i roditelji djece upisane u Dječji vrtić sukladno Odluci o mjerilima za naplatu usluga Dječjeg vrtića Dubrava od roditelja-korisnika usluga.

Članak 4. 

Ekonomska cijena smještaja djece u Dječjem vrtiću obuhvaća slijedeće troškove:

1. Izdatke za radnike;
· bruto plaće
· naknade i materijalna prava radnika

2. Prehranu djece;

3. Uvjete boravka djece;
· materijalni izdaci
· energija i komunalije
· tekuće održavanje objekta i opreme
· prijevoz djece.

4. Nabava namještaja i opreme; 

5. Nabava sitnog inventara.

Članak 5.

Sukladno članku 4. ove Odluke utvrđuje se ekonomska cijena smještaja djece u Dječjem vrtiću u iznosu od  470,68 eura.
Članak 6.

Dječji vrtić sa roditeljima – korisnicima usluga zaključuje ugovor u kojem se definiraju prava i obveze ugovornih strana, mjesečni iznos ekonomske cijene usluge, mjesečni iznos cijene usluge koju podmiruje roditelj – korisnik usluge, rokovi plaćanja, prava i obveze ugovornih strana u slučaju nepridržavanja odredbi ugovora. 

Članak 7.

Ova Odluka stupa na snagu danom donošenja.
	


KLASA: 601-02/26-5/01
URBROJ: 238-5-70-02-26-1
Dubrava, 30. rujna 2026.



                                         			Predsjednik Upravnog vijeća 
v.r. Ante Grizelj
                                                                                               
                                                                                                                _______________________________



